Nekaldiaren triptikoa (Mirafloresko kartusia)

Nekaldiaren triptikoa Mirafloresko kartusian (Burgos, Gaztela) dagoen erretaula flandestar bat da, hiru margolan biltzen dituen triptikoa, Santa Godelivaren elezaharraren maisu anonimoari egotzia.

 Deskribapena 
Triptikoak Jesukristoren Nekaldiari lotutako hiru eszena erakusten ditu: Jesus gurutzea bizkarrean eramanez, Gurutziltzaketa, eta Kristoren hilaren erosta. Lehenengo taulan, Jesus Golgota mendirantz daramate, eta bizkarrean daraman gurutze astunaren pisua arintzen laguntzen dio Simon Zireneok, Veronika belauniko ageri delarik bere zapiarekin. Erdikoan, Kristok gurutziltzatu berritan, Longino zenturioi erromatarrak lantzarekin sastakatzen du saihetsean. Eszena horretan bertan Ama Birjina Joan bataiatzailearengan bermatua dago eta Maria Magdalenak zaintzen du. Eskuineko panelean, erosta, Maria hildako semearen gorpua jasotzen. 

Margolanak flandestar gustua eta xehetasuna agerian uzten ditu konposizio piktorikoan. eta eguneroko bizitzako zein Kristoren Nekaldiko eszenen sakoneko xehetasun anitzen irudikapenean. Lan anonimoa da, XV. mendeko azken laurdenekoa, eta Santa Godelivaren elezaharraren maisuari egotzi zaio. Maisu beraren oso lan antzekoa egin zuen margolari flandestar horrek Arabarako, Gesaltzako triptikoa.  Eragina nabari da halaber hamarkada gutxi batzuk geroago egin zen Elorriaga erretaularekin (Zumaian dagoen erretaula flandestarra).

 Iruditegia 

erdian|thumb|600x600px|Triptikoa bere zabalean.

 Erreferentziak 

 Kanpo estekak 

Kategoria:Santa Godelivaren elezaharraren maisua
Kategoria:Poliptiko flandestarrak
Kategoria:Triptikoak
Kategoria:Espainiako erretaula flandestarrak
Kategoria:Mirafloresko kartusia